Ġanni Fenech, Pittur (1918-2008) Ġanni Fenech kien twieled f'Birkirkara fis-sena 1918, Ġanni tas-sikkina, kif fir-raħal kien magħruf, forsi ħafna jiftakruh l-aktar bħala l-mastrudaxxa, speċjalment. ta' aperturi, armat bil-ħanut mad-dar tiegħu fi Triq Mannarino, attività li kien rinomat għaliha u li naturalment kienet il-mezz li biha seta' jgħajjex il-familja, f'dan il-pajjiż limitat, li fih ftit kienu l-artisti li rnexxielhom jgħixu għal kollox mill-arti tagħhom biss. Studja l-arti formalment wara t-Tieni Gwerra u ħa sehem f'diversi esibizzjonijiet kollettivi bejn l-1950 u l-1970 meta kien imsieħeb fis-Soċjetà tal-Arti Manifattura u Kummerċ, il-Modern Art Group u Atelier '56. Fil-fatt, huwa kien wieħed mill-membri-fundaturi tal-Modern Art Group li fl-1956 beda jissejjaħ Atelier' 56. Ġanni kien kburi li ħa parti f'din il-ġrajja storika meta l-artist Malti asserixxa ruħu b'mod assolut… Fl-ewwel wirja tal-Modern Art Circle (sic) Ġanni Fenech kien rappreżentat b'seba' xogħlijiet… Imbagħad kien bħal donnu għab mix-xena artistika lokali u reġa' ntefa' fuq il-pittura wara li rtira mix-xogħol ta' mastrudaxxa. Imbagħad lejn l-aħħar tal-1992 u l-bidu tal-1993, tella' wirja retrospettiva ta' xogħlijiet tiegħu fil-Mużew Nazzjonali tal-Arti fil-Belt Valletta. E. V. Borg, fl-istess kitba kkwotata hawn, iddeskriva l-arti ta' Fenech, bit-trittiku aġġettivali karatteristiku tiegħu, kif ġej: Lehma romantika, nostalġika u melankonika tfiġġ minn dan ix-xogħol li għalkemm mhux kollu tal-istess livell, jista' jitqies ta' ċerta ħlewwa impressjonalista (sic). Sens reliġjuż, ċertu għaġeb quddiem il-meravilja fil-ħolqien hu impliċitu. Borġ kien iddeduċa li għalkemm Ġanni kien jaħdem dirett fuq il-post, l-impressjoni li kien jikseb kien jagħtiha ċerta permanenza. Ġanni kien qal lil Borg li hu kien jaħdem fuq il-post bl-għajnuna tas-side-lamp tal-karozza tiegħu. Dan kien fatt interessanti, ikompli Borg, għax ifisser li kien jaħdem spontanju, b'mod ħafif u mgħaġġel u jimprovizza fuq il-post. Biss l-arti ta' Ġanni kellha aspetti oħra wkoll. Fost l-oħrajn, għal ħafna snin kien jiddisinja karrijiet tal-karnival fi żmien meta għadd ta' artisti lokali kienu jidħlu wkoll għal dan ix-xogħol, fosthom l-eks għalliem tiegħu, il-pittur Ġanni Vella (1885-1977), li għal xi żmien fis-snin għoxrin kien joqgħod fi Triq Fleur-de-Lvs f'Birkirkara. 'E.V, Borg, Ġanni Fenech — Impressjoniżmu Romantiku, In-Nazzjon Tagħna, 23/1/1993, 12-13. E.V. Borg jippreżumi wkoll li Fenech kien iħares lejn ix-xogħol ta' Joseph Briffa (1901-1987) minn Birkirkara u forsi lejn dak ta' Edward Caruana Dingli. (1876-1950) li kien ħass l-impressjoniżmu relattivament. bikri Ji gżiritna Huwa jkompli jgħid li mix-xogħol ippreżentat fil-wirja tal-1993, Ġanni Fenech juri influwenzi espliċiti tal-pitturi. impressjonisti Franċiżi. Fil-qasam. tal-karrijiet tal-karnival, Ġanni Fenech iddisinja xogħlijiet għall-Każin tal-Banda Duke of Connaughts Own u fis-snin sittin kien ikkummisjonat il-karru tar-Re tal-Karnival mill-kumitat nazzjonali li kien jorganizza l-isfilata u l-attivitjiet ewlenin fil-Belt, Iddisinja karrijiet ukoll fl-okkażjoni taċ-ċelebrazzjonijiet djoċesani li kienu saru għad-dsatax-il ċentinarju min-Nawtraġju u l-miġja ta' San Pawl f'Malta fl-1960 u f'dawk nazzjonali għall-kisba tal-Indipendenza ta' pajjiżna fl-1964. Għallanqas mis-snin sebgħin 'l hawn, Vella kien taha wkoll għall-pittura fuq il-ħġieġ. Minn tal-ewwel kienu dawk għal stabbiliment f'Buġibba li tiegħu kien ħa ħsieb l-aspett dekorattiv ġenerali wkoll. Hawn f'Birkirkara nistgħu naraw it-tmien Beatitudni kif ukoll it-tnax l-Appostli fit-twieqi tal-koppla u tat-trollijiet tal-Bażilika Elenjana. Hemm imbagħad ukoll Sidtna Marija Mtellgħa s-Serna, fit-tieqa nofs tond fil-fond tal-kor tal-Knisja l-Qadima. Fil-wirja retrospettiva tal-1992/3 imsemmija aktar 'il fuq, ix-xogħol $ E.V. Borg, Ġanni Fenech — Impressjoniżmu Romantiku, In-Nazzjon Tagħna, 23/1/1993, 12-13. ika Sant'Elena Imperatriċi Awgusta li kien ippreżenta kien reċensit fil-ġurnali minn tlieta mill-kritiċi tal-arti fil-gżira dikil-ħabta. F'din il-wirja, ir-reċensuri esprimew fost l-oħrajn, li Ġanni Fenech għandu, fuq il-bażi ta' din l-esibizzjoni, ikun — ikkunsidrat bħala wieħed mill-ftit artisti moderni Maltin li ntefgħu fuq il-pittura ta' xeni ta' bil-lejl b'ċerta konsistenza. L-Oratorju wkoll hu grat lejn is-servizzi, senza interessi, li Ganni Fenech, hu nnifsu old box tal-post, kien tah kull meta kellu bżonnu. Dan kemm meta għal numru ta' snin — fis-sebgħinijiet tas-seklu li għadda, kien jieħu ħsieb id-dekor tal-palk għall-festival Kanzunetta Sajfija, li kien jiġi organizzat hemmhekk, kif ukoll fid-disinn tal-antiporta li kien hemm fil-kappella sa ftit ilu u li kienet saret fl-1980. Ir-rabta tiegħu mal- Oratorju toħroġ ukoll mill-kwadru msemmi Il-Prietka tal-Milied fl-Oratorju, xogħol tal- 1946, li kien esebit fil-wirja retrospettiva msemmija. Imma kemm kien għal qalbu dan il-kwadru forsi jidher mill-fatt li sakemm kien għadu joqgħod fi Triq Mannarino, din il-pittura kienet fl-intrata tad-dar tiegħu. Kien esebih ukoll fl-Oratorju stess fl-1985 fl- okkażjoni ta' wirja li kienet saret għal għeluq il-ħamsa u sebgħin anniversarju tal-post. Ġanni kien artist li ma fittixx protagoniżmu fix-xena Maltija tal-arti. Il-karattru tiegħu ma kienx wieħed li jfittex ir-rifletturi għal fuqu. Dan b'ebda mod ma jnaqqas mill-merti ta' dan l-artist sensittiv Malti li s-sempliċità tiegħu fl-istil u l-mod kif jittratta l-arti, jikkorrispondu mas-sens ta' riservatezza u umiltà tiegħu. Il-pittur Karkariż Ġanni Fenech miet 'l għada li kien għalaq disgħin sena fl-2008.